คิมแฮ

คิมแฮ (김해) เป็นนครที่ตั้งอยู่ทางตะวันออกเฉียงใต้จังหวัดคย็องซังใต้ ประเทศเกาหลีใต้ ตั้งอยู่ติดกับมหานครปูซาน บนฝั่งตะวันตกของแม่น้ำนักดง  มีจำนวนประชากรกว่า 500,000 คน ทำให้เป็นนครที่มีประชากรมากที่สุดเป็นอันดับสองในจังหวัดคย็องซังใต้ รองจากนครชังว็อน
คิมแฮเป็นที่อยู่ของตระกูลคิมคิมแฮ ซึ่งเป็นตระกูลคิมที่ใหญ่ที่สุดตระกูลหนึ่งในเกาหลี โดยอ้างว่าสืบเชื้อสายมาจากราชวงศ์โบราณคึมกวันคายา นอกจากนี้ คิมแฮยังเป็นบ้านเกิดของโน มู-ฮย็อน อดีตประธานาธิบดีเกาหลีใต้ผู้ล่วงลับอีกด้วย
เมืองนี้มีสโมสรฟุตบอลเค 3 ลีก (K3 League) ชื่อว่า คิมแฮเอฟซี (Gimhae FC) สโมสรกีฬาต่างชาติที่ใหญ่ที่สุดในคิมแฮ คือ Gimhae Semi-Athletic Club (G-SAC) ซึ่งตั้งอยู่ในย่านแนดง

**เขตการปกครอง**
นครคิมแฮแบ่งเขตการปกครองออกเป็น 12 ทง (แขวง) ซึ่งอยู่ในบริเวณตัวเมือง, 1 อีบ (เมือง), และ 6 มย็อน (ตำบล)- ชินย็อง-อึบ (13 รี)- แทดง-มย็อน (10 รี)- ฮัลลิม-มย็อน (12 รี)- ชิลลเย-มย็อน (10 รี)- ชูชน-มย็อน (8 รี)- แซ็งนิม-มย็อน (8 รี)- ซังดง-มย็อน (6 รี)- พุกบู-ดง (3 ทงย่อย)- พูรัม-ดง (2 ทงย่อย)- พูว็อน-ดง- ชิลซันซอบู-ดง (7 ทงย่อย)- ทงซัง-ดง- ฮเวฮย็อน-ดง (2 ทงย่อย)- ฮวัลช็อน-ดง (2 ทงย่อย)- ชังยูอิล-ดง (5 ทงย่อย)- ชังยูอี-ดง (2 ทงย่อย)- ชังยูซัม-ดง (5 ทงย่อย)- แนเว-ดง (2 ทงย่อย)- ซัมอัน-ดง (2 ทงย่อย)

**ภูมิอากาศ**
คิมแฮมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน: Cwa คาบเกี่ยวกับเขต Cfa) โดยมีฤดูร้อนที่อบอุ่นและฤดูหนาวที่หนาวเย็น เนื่องด้วยอิทธิพลของภูมิอากาศแบบชายฝั่ง คิมแฮจึงเป็นภูมิภาคที่มีอากาศอบอุ่นที่สุดในเกาหลี อุณหภูมิเฉลี่ยรายปีอยู่ที่ประมาณ 15 องศาเซลเซียส และปริมาณน้ำฝนเฉลี่ยรายปีอยู่ที่ 1,200 มิลลิเมตร ซึ่งใกล้เคียงกับค่าเฉลี่ยของเกาหลีที่ 1,274 มิลลิเมตร

**การขนส่ง**
ไฟล์:Gimhae National Museum Station.jpg|thumb|left|รถไฟรางเบาปูซาน–คิมแฮ เปิดให้บริการเมื่อวันที่ 9 กันยายน ค.ศ. 2011

**ท่าอากาศยาน**
ท่าอากาศยานนานาชาติคิมแฮตั้งอยู่ทางทิศตะวันออกของคิมแฮ (ในเขตคังซอ ปูซาน) และมีผู้ใช้บริการ 9.17 ล้านคนต่อปี

**รถไฟ**
คิมแฮมีสถานีรถไฟบนสายคย็องจ็อน 2 สถานี ได้แก่ สถานีฮัลลิมจ็อง (labels=no) และสถานีจินย็อง (labels=no) มีรถไฟรางเบาปูซาน–คิมแฮ ซึ่งเปิดให้บริการเมื่อเดือนกันยายน ค.ศ. 2011 เชื่อมต่อคิมแฮไปยังปูซานโดยผ่านสนามบิน โดยเชื่อมต่อกับโครงข่ายรถไฟใต้ดินปูซานที่ 3 สถานีแทจอ (labels=no) และ 2 สถานีซาซัง (labels=no) สถานีรถไฟความเร็วสูงที่ใกล้ที่สุดจากคิมแฮคือสถานีคูโพในปูซาน

**อุตสาหกรรมดอกไม้**
คิมแฮมีสวนดอกไม้ที่กว้างขวาง โดยมีการส่งออกดอกไม้เป็นจำนวนมากทั้งคิมแฮ ปูซาน และเมืองใกล้เคียง และมีศูนย์การเกษตรคิมแฮที่ถูกใช้ประโยชน์เพื่อเพาะปลูกดอกกุหลาบมูกุงฮวาที่แสดงถึงอิสรภาพเกาหลี

**เมืองแฝด**
คิมแฮเป็นเมืองแฝดกับเมืองดังต่อไปนี้- IND อโยธยา รัฐอุตตรประเทศ ประเทศอินเดีย- VIE เบียนฮหว่า จังหวัดด่งนาย ประเทศเวียดนาม- TUR โชรุม จังหวัดโชรุม ประเทศตุรกี- JPN มูนากาตะ จังหวัดฟูกูโอกะ ประเทศญี่ปุ่น- USA เซเลม รัฐออริกอน สหรัฐ- CHN อู๋ซี มณฑลเจียงซู ประเทศจีน- USA เลกวูด รัฐวอชิงตัน สหรัฐ

**บุคคลที่มีชื่อเสียง**
 โน มู-ฮย็อน (6 สิงหาคม ค.ศ. 1946 – 23 พฤษภาคม ค.ศ. 2009) นักการเมือง และประธานาธิบดีเกาหลีใต้คนที่ 16 (ค.ศ. 2003–2008)- ยุน ซ็อง-ฮโย (เกิด ค.ศ. 1962) ผู้จัดการทีมฟุตบอลและอดีตนักฟุตบอล- ซง คัง-โฮ (เกิด ค.ศ. 1967) นักแสดง (ยึดด่วน วันสิ้นโลก, เจ้าพ่อสองหน้า และชนชั้นปรสิต)- อี จ็อง-ซู (เกิด ค.ศ. 1980) นักฟุตบอล (กองหลัง)- อี มิน-กี (เกิด ค.ศ. 1985) นักแสดง นักร้อง และนายแบบ- ยอ มิน-จี (เกิด ค.ศ. 1993) นักฟุตบอลหญิง (ซูว็อนเอฟซีวีเมน, ดับเบิลยูเคลีก)- ยัง ซัง-กุก (เกิด ค.ศ. 1983) นักแสดงตลก- มีอา (ชื่อจริง: ฮัน อึน-จี, labels=no, เกิด ค.ศ. 2000) นักร้อง นักเต้น และไอดอลเคป็อป สมาชิกวงเกิร์ลกรุ๊ปเคป็อป เอเวอร์โกลว์

**อ้างอิง**

**แหล่งข้อมูลอื่น**
 เว็บไซต์เทศบาลนครคิมแฮ ko

หมวดหมู่:นครในจังหวัดคย็องซังใต้